**MUNICIPIUL BUCURESTI**

**CONSILIUL LOCAL AL SECTORULUI 3**

**H O T A R A R E**

**privind aprobarea Studiului de fundamentare a deciziei de delegarea gestiunii prin concesiune a unor activitati componente ale serviciului de administrare**

**a Parcurilor Al. Ioan Cuza, Titan, Titanii si Gh. Petrascu**

**Avand in vedere:**

- Raportul de specialitate nr.3890/16.11.2012 al Directiei Parcurilor Sector 3;

-Ordonanta Guvernului nr. 71/2002 privind organizarea si functionarea serviciilor publice de administrare a domeniului public si privat de interes local, cu modificarile si completarile ulterioare;

-Hotărârea Guvernului nr. 955/2004 pentru aprobarea reglementarilor cadru de aplicare a Ordonanţei Guvernului nr. 71/2002 privind organizarea si funcţionarea serviciilor publice de administrare a domeniului public si privat de interes local.

-Ordonanta Guvernului nr. 21/2002 privind gospodarirea localitatilor urbane si rurale cu modificarile si completarile ulterioare;

-Legea nr. 24/2007 privind reglementarea si administrarea spatiilor verzi din intravilanul localitatilor, cu modificarile si completarile ulterioare;

 -Prevederile Ordonantei de Guvern nr. 21/ 2002, privind gospodarirea localitatilor rurale si urbane;

-Prevederile H.G. nr.71/ 2007 pentru aprobarea Normelor de aplicare a prevederilor referitoare la atribuirea contractelor de lucrari publice si a contractelor de concesiune de servicii;

-OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;

- Raportul comisiei de studii, prognoze economico-sociale, buget, finante;

- Raportul comisiei de administrarea domeniului public, realizarea lucrarilor publice, agrement;

- Raportul comisiei de administratie publica locala, juridica, apararea ordinii publice si respectarea drepturilor cetatenilor;

In temeiul art.45 alin. 1 art. 81. alin. 2 lit. k si m din Legea nr.215/2001, privind Administratia Publica Locala, republicata.

**CONSILIUL LOCAL SECTOR 3**

**H O T A R AS T E:**

**Art.1.** Se aproba: Studiul de fundamentare a deciziei de delegare a gestiunii prin concesiune a unor activitati componente ale serviciului de administrare a Parcurilor Al. Ioan Cuza, Titan, Titanii si Gh. Petrascu, prevazut la anexa 1, care face parte integranta din prezenta hotarare.

**Art.2.** Primarul Sectorului 3 prin serviciile de specialitate si Directia Parcurilor Sector 3 vor duce la indeplinire prevederile prezentei Hotarari.

**Art.3.** Prezenta Hotarare intra in vigoare incepand cu data afisarii la sediul Primariei Sectorului 3, din Str. Parfumului, nr.2-4, Sector 3.

**PRESEDINTE DE SEDINTA**

**NICOLESCU ADRIAN IONUT**

 **CONTRASEMNEAZA**

**SECRETAR**

**MARIUS MIHAITA**

**NR. 271**

**DIN 29.11.2012**

Anexa poate fi consultata la Biroul Relatii Consiliul Local.